PMIndiaData/PMIndiaSum huggingface dataset:
অতিৰিক্ত ভূমিসম্পদৰ মুদ্ৰাকৰণৰ দায়িত্ব গ্ৰহণ কৰিব পৰাকৈ ‘বিশেষ উদ্দেশ্য বহক’(এছপিভি) হিচাপে ‘ৰাষ্ট্ৰীয় ভূমি মুদ্ৰাকৰণ নিগম’ স্থাপনৰ প্ৰস্তাৱলৈ কেন্দ্ৰীয় কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে ৫০০০ কোটি টকাৰ ‘ইনিচিয়েল শ্বেয়াৰ কেপিটেল’ আৰু ১৫০ কোটি টকাৰ ‘পেইড-আপ শ্বেয়াৰ কেপিটেল’ৰে সম্পূৰ্ণ ৰূপে কেন্দ্ৰীয় চৰকাৰৰ মালিকানাধীন প্ৰতিষ্ঠান হিচাপে ‘ৰাষ্ট্ৰীয় ভূমি মুদ্ৰাকৰণ নিগম’(এনএলএমচি) গঠনৰ প্ৰস্তাৱলৈ অনুমোদন জনায়। ‘এনএলএমচি’-য়ে অতিৰিক্ত ভূমি সম্পদ তথা কেন্দ্ৰীয় ৰাজহুৱা খণ্ডৰ প্ৰতিষ্ঠান আৰু চৰকাৰী অভিকৰণসমূহ(চিপিএছই)ৰ নিৰ্মাণ সম্পদৰ মুদ্ৰাকৰণৰ দায়িত্ব বহণ কৰিব। ২০২১-২২ বিত্তীয় বৰ্ষৰ বাজেটত কৰা ঘোষণাৰ আধাৰতে এই প্ৰস্তাৱ উথ্থাপন কৰা হৈছিল। অব্যহৃত অথবা অৰ্দ্ধ ব্যৱহৃত আনুষংগিক সম্পদসমূহৰ মুদ্ৰাকৰণৰ জৰিয়তে চৰকাৰে উল্লেখনীয় পৰিমাণৰ ৰাজহ আহৰণৰ কৰিবলৈ সক্ষম হ’ব। সম্প্ৰতি, ‘চিপিএছই-সমূহৰ হাতত বিশাল পৰিমাণৰ আনুষংগিক প্ৰকৃতিৰ অব্যৱহৃত অথবা অৰ্দ্ধ ব্যৱহৃত ভূমি তথা নিৰ্মাণ সামগ্ৰী মজুত হৈ আছে। কৌশলগত বিমুদ্ৰাকৰণ অথবা বন্ধ ঘোষণা কৰা চিপিএছইসমূহৰ অতিৰক্ত ভূমি সম্পদ তথা আনুষংগিক সম্পদসমূহৰ মুদ্ৰাকৰণ সেইবোৰ সম্পদৰ মূল্য উদঘাটনৰ বাবে গুৰুত্বপূৰ্ণ পদক্ষেপ হিচাপে পৰিগণিত হ’ব। এই পদক্ষেপে চিপিএছই-সমূহৰ অৰ্দ্ধ ব্যৱহৃত সম্পদসমূহৰ উত্পাদনশীল ব্যৱহাৰ সম্ভৱ কৰি তুলি ব্যক্তিগত খণ্ডৰ বিনিয়োগ আকৰ্ষিত কৰা, নতুন অৰ্থনৈতিক কৰ্ম-কাণ্ডক উত্সাহিত কৰা, স্থানীয় অৰ্থনীতিক উত্সাহিতকৰা আৰু অৰ্থনৈতিক আৰু সামাজিক আন্তঃগাঁথনি নিৰ্মাণৰ বাবে বিত্তীয় সমল উদ্ভৱৰ ক্ষেত্ৰতো গুৰুত্বপূৰ্ণ ভুমিকা পালন কৰিব। ‘চিপিএছই’সমূহৰ লগতে অন্যান্য চৰকাৰী অভিকৰণসমূহৰ হৈ ভূমি সম্পদৰ মুদ্ৰাকৰণৰ দায়িত্ব পেছাদাৰী ভাবে সম্পাদন কৰিব পৰাকৈ ‘এনএলএমচি’-ত প্ৰয়োজনীয় কাৰিকৰী বিশেষজ্ঞতা আৰোপ কৰা হ’ব। প্ৰতিষ্ঠনটোৰ পেছাদাৰী কৰ্ম সম্পাদন সম্ভৱ কৰিব পৰাকৈ ‘এনএলএমচি’-ৰ সঞ্চালকমণ্ডলীত কেন্দ্ৰীয় চৰকাৰৰ জ্যেষ্ঠ বিষয়াসকলৰ লগতে বিশিষ্ট বিশেষজ্ঞসকলক অন্তৰ্ভুক্ত কৰা হ’ব। বিত্ত মন্ত্ৰালয়ৰ ‘ৰাজহুৱা প্ৰতিষ্ঠান বিভাগে’ এই প্ৰতিষ্ঠানটো গঠন কৰাৰ লগতে বিত্ত মন্ত্ৰালয়ে প্ৰশাসনিক মন্ত্ৰালয় হিচাপে দায়িত্ব বহণ কৰিব।
প্ৰধানমন্ত্ৰীয়ে ভাৰতৰ প্ৰথম বেচৰকাৰী ৰকেট, বিক্ৰম-এছৰ সফল প্ৰক্ষেপণৰ বাবে ইছৰো আৰু ইন-স্পেচক অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে স্কাইৰুট এৰোস্পেচৰ দ্বাৰা বিকশিত ভাৰতৰ প্ৰথম বেচৰকাৰী ৰকেট, বিক্ৰম-ছাবঅৰ্বিটেলৰ সফল প্ৰক্ষেপণৰ বাবে ভাৰতীয় অন্তৰিক্ষ গৱষণা সংস্থা (ইছৰো) আৰু ইন-স্পেচক অভিনন্দন জনাইছে। এলানি টুইটত প্ৰধানমন্ত্ৰীয়ে কৈছে; "ভাৰতৰ বাবে এক ঐতিহাসিক ক্ষণ, স্কাইৰুট এৰোস্পেচৰ দ্বাৰা বিকশিত ৰকেট বিক্ৰম-এছে আজি শ্ৰীহৰিকোটাৰ পৰা উড়ন সম্পন্ন কৰে! এয়া ভাৰতৰ বেচৰকাৰী অন্তৰিক্ষ উদ্যোগৰ যাত্ৰাত এটা মহত্বপূৰ্ণ মাইলৰ খুঁটা। এই প্ৰাপ্তি আহৰণ কৰা বাবে @isro আৰু @INSPক অভিনন্দন। "এই প্ৰাপ্তিয়ে আমাৰ যুৱক-যুৱতীৰ অপাৰ প্ৰতিভাৰ প্ৰমাণ দিয়ে, যিসকলে জুন ২০২০ৰ ঐতিহাসিক অন্তৰিক্ষ ক্ষেত্ৰৰ সংশোধনৰ সম্পূৰ্ণ সুবিধা আদায় কৰিলে।"
ছুইডেন ভ্ৰমণকালত প্ৰধানমন্ত্ৰীৰ প্ৰেছ বিবৃতিৰ লিখিত ৰূপৰ ইংৰাজী সংস্কৰণ(১৭ এপ্ৰিল, ২০১৮)

মাননীয় প্ৰধানমন্ত্ৰী ষ্টিফেন লোফভেন, সংবাদমাধ্যমৰ বন্ধুসকল, এয়া মোৰ প্ৰথম ছুইডেন ভ্ৰমণ। সুদীৰ্ঘ তিনি দশকৰ পাছত এয়া ভাৰতৰ প্ৰধানমন্ত্ৰীৰ প্ৰথম ছুইডেন ভ্ৰমণ। ছুইডেনৰ প্ৰধানমন্ত্ৰী আৰু ইয়াৰ চৰকাৰে আমাক যি উষ্ম আদৰ-অভ্যৰ্থনা আগবঢ়ালে, তাৰবাবে তেওঁলোকক মোৰ আন্তৰিক কৃতজ্ঞতা জ্ঞাপন কৰিছো। এই ভ্ৰমণকালত প্ৰধানমন্ত্ৰী লোফভেনে অন্যান্য নৰ্ডিক দেশসমূহৰ সৈতে লগ হৈ ভাৰতৰ সন্মিলন আয়োজন কৰিছে। ইয়াৰ বাবেও মই আন্তৰিক কৃতজ্ঞতা প্ৰকাশ কৰিছো। ভাৰতৰ মেক ইন ইণ্ডিয়া অভিযানৰ আৰম্ভণীৰে পৰা ছুইডেনে এক শক্তিশালী সহযোগী হিচাপে কাম কৰি আহিছে। ২০১৬ চনত মুম্বাই আয়োজিত মেক ইন ইণ্ডিয়াৰ কাৰ্যসূচীত এক বৃহৎ ব্যৱসায়িক প্ৰতিনিধিৰ সৈতে প্ৰধানমন্ত্ৰী লোফভেনে নিজেই অংশগ্ৰহণ কৰে। ভাৰতৰ বাহিৰত বিগত বৰ্ষৰ অক্টোবৰত ছুইডেনত মেক ইন ইণ্ডিয়াৰ আটাইতকৈ গুৰুত্বপূৰ্ণ অনুষ্ঠান অনুষ্ঠিত হয়। এইটো অতি আনন্দৰ আৰু গৌৰৱৰ কথা যে প্ৰধানমন্ত্ৰী লোফভেনে নিজেই অনুষ্ঠানত অংশগ্ৰহণ কৰে। আমাৰ আজিৰ আলোচনাৰ আটাইতকৈ গুৰুত্বপূৰ্ণ দিশ এই যে ভাৰতৰ উন্নয়নমুলক যাত্ৰাত ছুইডেন কিদৰে ইয়াৰ সফল অংশীদাৰ হয়। ফলস্বৰূপে, আমি এক অভিনৱ উদ্ভাৱনী সহযোগিতা আৰু যুটীয়া কাৰ্য পৰিকল্পনাৰ দিশত একমতত উপনীত হ’লো। উদ্ভাৱন, বিনিয়োগ, ষ্টাৰ্ট-আপ, সামগ্ৰী উৎপাদন ইত্যাদিবোৰ হৈছে আমাৰ সহযোগিতাৰ মুল লক্ষ্য। সেইবোৰৰ ভিত্তিত আমি আন কেতবোৰ বিষয় যেনে-নবীকৰণযোগ্য শক্তি, নগৰীয়া পৰিবহণ, আৱৰ্জনা ব্যৱস্থাপনাৰ দিশতো গুৰুত্ব আৰোপ কৰিছো, যিবোৰ ভাৰতীয়সকলৰ জীৱন ধাৰণৰ মানদণ্ডৰ সৈতে জড়িত। বাণিজ্য আৰু বিনিয়োগ সম্পৰ্কে আজি মই আৰু লোফভেনে ছুইডেনৰ মুখ্য কাৰ্যবাহী বিষয়াসকলৰ সৈতেও আলোচনা মিলিত হওঁ। আমাৰ দ্বিপাক্ষিক সহয়োগিতাৰ আন এক মুল স্তম্ভ হৈছে প্ৰতিৰক্ষা আৰু নিৰাপত্তা ক্ষেত্ৰৰ সহযোগিতা। প্ৰতিৰক্ষাৰ ক্ষেত্ৰত ছুইডেন ভাৰতৰ দীৰ্ঘদিনীয়া সহযোগী। আৰু মোৰ বিশ্বাস যে এই ক্ষেত্ৰত, বিশেষকৈ প্ৰতিৰক্ষাৰ সঁজুলি উৎপাদনত আমাৰ সহযোগিতাই নতুন সূযোগৰ সৃষ্টি কৰিব। আমি দুয়োগৰাকীয়ে আমাৰ নিৰাপত্তা সহযোগিতা, বিশেষকৈ চাইবাৰ নিৰাপত্তা সহযোগিতা শক্তিশালী কৰাৰ সিদ্ধান্ত গ্ৰহণ কৰিছো। আমি এই কথাত সহমতত উপনীত হওঁ যে আমাৰ সম্পৰ্ক আঞ্চলিকৰ সমান্তৰালভাৱে বৈশ্বিক পৰ্যায়তো গুৰুত্বপূৰ্ণ। আন্তঃৰাষ্ট্ৰীয় পৰ্যায়ত আমাৰ নিবিড় সম্পৰ্ক আছে, আৰু সেয়া সদায়েই অব্যাহত থাকিব। আমি আজি ইউৰোপ আৰু এছিয়াৰ উন্নয়ন সন্দৰ্ভত আমাৰ মত বিনিময় কৰিলো। শেষত মই পুনৰবাৰ প্ৰধানমন্ত্ৰী লোফভেনক আন্তৰিক ধন্যবাদ জ্ঞাপন কৰিছো। সকলোকে বহুত বহুত ধন্যবাদ জনালো।
প্ৰধানমন্ত্ৰীয়ে ১৬ অক্টোবৰত ৭৫ খন জিলাত ৭৫ টা ডিজিটেল বেংকিং ইউনিট ৰাষ্ট্ৰলৈ উৎসৰ্গা কৰি

বিত্তীয় অন্তৰ্ভুক্তিক সম্প্ৰসাৰণৰ আন এটি পদক্ষেপ হিচাপে প্ৰধানমন্ত্ৰী শ্ৰী নৰেন্দ্ৰ মোদীয়ে ১৬ অক্টোবৰৰ পুৱা ১১ বজাত ভিডিঅ’ কনফাৰেন্সিঙৰ জৰিয়তে ৭৫ টা ডিজিটেল বেংকিং ইউনিট (DBU) ৰাষ্ট্ৰলৈ উৎসৰ্গা কৰিব। এই উপলক্ষে তেখেতে উপস্থিতসকলক সম্বোধন কৰিব। ২০২২-২৩ ৰ কেন্দ্ৰীয় বাজেট ভাষণ প্ৰদান কৰি বিত্তমন্ত্ৰীয়ে আমাৰ দেশৰ স্বাধীনতাৰ ৭৫ বছৰ পূৰ্তিৰ শুভলগনত দেশখনৰ ৭৫ খন জিলাত ৭৫ টা ডিবিইউ স্থাপনৰ কথা ঘোষণা কৰিছিল। ডিজিটেল বেংকিঙৰ সুবিধাসমূহ দেশখনৰ প্ৰতিটো প্ৰান্ততে উপলব্ধ হোৱাটো নিশ্চিতকৰণৰ উদ্দেশ্যেৰে এই ডিবিইউসমূহ স্থাপন কৰা হৈছে আৰু এইসমূহে সকলো ৰাজ্য আৰু কেন্দ্ৰীয় শাসিত অঞ্চলক সামৰি ল’ব। ১১ টা ৰাজহুৱা খণ্ডৰ বেংক, ১২ টা ব্যক্তিগত খণ্ডৰ বেংক আৰু এটা ক্ষুদ্ৰ বিত্তীয় বেংকে এই প্ৰচেষ্টাত অংশগ্ৰহণ কৰিছে। এই ডিবিইউ আউটলেটসমূহে জনসাধাৰণক বিভিন্ন ধৰণৰ ডিজিটেল বেংকিং সুবিধা যেনেঃ চেভিংছ একাউন্ট খোলা, বেলেন্স-চেক, প্ৰিন্ট পাছবুক, ধন হস্তান্তৰ, ফিক্সড ডিপ’জিটত বিনিয়োগ, ঋণৰ আবেদন, চেকৰ বাবে ষ্টপ-পেমেন্ট নিৰ্দেশনা, ক্ৰেডিট / ডেবিট কাৰ্ডৰ বাবে আবেদন কৰা, একাউন্টৰ ষ্টেটমেন্ট চোৱা, কৰ পৰিশোধ কৰা, বিল পৰিশোধ কৰা, মনোনয়ন কৰা আদিক প্ৰশস্ত কৰিব। ডিবিইউসমূহে গ্ৰাহকসকলক বছৰজুৰি বেংকিং প্ৰডাক্ট আৰু সেৱাসমূহৰ ব্যয় সাশ্ৰয়ী, সুবিধাজনক প্ৰৱেশ আৰু বৰ্ধিত ডিজিটেল অভিজ্ঞতা লাভৰ পথ প্ৰশস্ত কৰিব। এইসমূহে ডিজিটেল বিত্তীয় সাক্ষৰতাক প্ৰোৎসাহিত কৰিব আৰু চাইবাৰ সুৰক্ষা সজাগতা আৰু ৰক্ষাকৱচ সন্দৰ্ভত গ্ৰাহক শিক্ষাত বিশেষ গুৰুত্ব প্ৰদান কৰিব। লগতে, প্ৰয়োজনীয় সময়ত সহায় আগবঢ়াবলৈ আৰু ডিবিইউসমূহে প্ৰত্যক্ষভাৱে বা ব্যৱসায়িক ফেচিলিটেটৰ/কৰেছপণ্ডেন্টৰ জৰিয়তে আগবঢ়োৱা ব্যৱসায় আৰু সেৱাসমূহৰপৰা উদ্ভৱ হোৱা গ্ৰাহকৰ অভিযোগসমূহ সমাধান কৰিবলৈ পৰ্য্যাপ্ত ডিজিটেল ব্যৱস্থাও ইয়াত থাকিব।
পোলেণ্ডত অনুষ্ঠিত আইএছএছএফ প্ৰেচিডেন্টছ কাপত পদক জয়ৰ বাবে মনু ভাকেৰ, ৰাহি চাৰ্নোবাট, সৌৰভ চৌধাৰী আৰু অভিষেক বাৰ্মাক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে পোলেণ্ডত অনুষ্ঠিত আইএছএছএফ প্ৰেচিডেন্টছ কাপত পদক জয়ৰ বাবে মনু ভাকেৰ, ৰাহি চাৰ্নোবাট, সৌৰভ চৌধাৰী আৰু অভিষেক বাৰ্মাক অভিনন্দন জনাইছে। এটি টুইটত প্ৰধানমন্ত্ৰীগৰাকীয়ে কয়; “পোলেণ্ডত অনুষ্ঠিত @ISSF_Shooting প্ৰেচিডেণ্টছ কাপত পদক জয়ৰ বাবে @realmanubhaker, @SarnobatRahi, @SChaudhary2002 আৰু @abhishek_70007 ক অভিনন্দন জনাইছো। তেওঁলোকৰ বিস্ময়কৰ প্ৰদৰ্শনক লৈ ভাৰতৰ জনতা গৌৰৱান্বিত। এই খেলুৱৈকেইগৰাকীক তেওঁলোকৰ ভৱিষ্যৎ প্ৰচেষ্টাৰ বাবে শুভেচ্ছা জনালো।”
আহমেদাবাদৰ বোপালত IN-SPACe ৰ মুখ্য কাৰ্যালয় উদ্বোধন কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আহমেদাবাদৰ বোপালত ভাৰতীয় ৰাষ্ট্ৰীয় মহাকাশ প্ৰসাৰ আৰু অনুমোদন কেন্দ্ৰৰ মুখ্য কাৰ্যালয় উদ্বোধন কৰে। এই কাৰ্যসূচীত IN-SPe স্থাপনৰ কথা ঘোষণা কৰা হৈছিল। ই চৰকাৰী আৰু ব্যক্তিগত উভয় সত্তাৰ মহাকাশ কাৰ্যকলাপৰ প্ৰচাৰ, উৎসাহ আৰু নিয়ন্ত্ৰণৰ বাবে মহাকাশ বিভাগৰ এটা স্বায়ত্তশাসিত আৰু একক উইণ্ড’ ন’ডেল সংস্থা। ইয়াৰ উপৰিও ব্যক্তিগত প্ৰতিষ্ঠানসমূহে ইছৰ’ৰ সুবিধাসমূহ ব্যৱহাৰ কৰাত সুবিধা প্ৰদান কৰে।
ৰাজকোটত মহাত্মা গান্ধী সংগ্ৰহালয় উদ্বোধন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাজকোটত মহাত্মা গান্ধী সংগ্ৰহালয় উদ্বোধন কৰে৷ মহাত্মা গান্ধীৰ গঠনমূলক বৰ্ষসমূহৰ গুৰুত্বপূৰ্ণ অংশ হিচাপে পৰিচিত আলফ্ৰেড হাইস্কুলত সংগ্ৰহালয়টো স্থাপন কৰা হৈছে৷ ইয়ে গান্ধীয়ান সংস্কৃতি, প্ৰমূল্যবোধ আৰু দৰ্শনৰ বিষয়ে সজাগতা সৃষ্টিত সহায় কৰিব৷ প্ৰধানমন্ত্ৰীয়ে এখন ফলক মুকলি কৰি ৬২৪টা আৱাসগৃহৰ নিৰ্মাণ প্ৰকল্পৰো শুভাৰম্ভ কৰে। তেওঁ লগতে ২৪০ টা উপভোক্তা পৰিয়ালৰ ই-গৃহ প্ৰৱেশ প্ৰত্যক্ষ কৰে৷ অনুষ্ঠানত প্ৰধানমন্ত্ৰীয়ে কয় যে মহাত্মা গান্ধীৰ পৰা যথেষ্ট কথা শিকিবলগীয়া আছে৷ গুজৰাটবাসী ধন্য যে এই ভূমি বাপুজীৰ সৈতে জড়িত৷ পৰিৱেশক লৈ বাপুজী সজাগ আছিল বুলি উল্লেখ কৰি প্ৰধানমন্ত্ৰীয়ে কয় যে গান্ধীজীৰ পৰা অনুপ্ৰাণিত হৈ আমি এখন স্বচ্ছ আৰু সেউজীয়া পৃথিৱীৰ নিৰ্মাণৰ বাবে কাম কৰিব লাগিব৷ প্ৰধানমন্ত্ৰীয়ে সোঁৱৰাই দিয়ে যে বাপুজীয়ে সদায় আমাক সমাজৰ নিম্ন স্তৰৰ লোক, শোষিত, নিষ্পেষিতসকলৰ কল্যাণৰ হকে চিন্তা কৰিছিল৷ এই আদৰ্শৰদ্বাৰা অনুপ্ৰাণিত হৈ আমি দৰিদ্ৰৰ সেৱা আগবঢ়াই আছো৷ আমাৰ পদক্ষেপৰ জৰিয়তে আমি তেওঁলোকৰ জীৱন সলনি কৰিব বিচাৰো৷ আমি দৰিদ্ৰৰ বাবে গৃহ নিৰ্মাণ কৰিব বিচাৰো৷ তেওঁ কয় যে স্বাধীনতাৰ ৭০বছৰ অতিক্ৰম কৰিলে, কিন্তু বাপুজীৰ স্বচ্ছ ভাৰতৰ সপোন এতিয়াও আধৰুৱা হৈ আছে৷ আমি ঐক্যবদ্ধভাৱে এই সপোন সাৰ্থক কৰিব লাগিব৷ যোৱা চাৰিটা বছৰত আমি স্বচ্ছ ভাৰত অভিযানৰ গুৰুত্বপূৰ্ণ দিশসমূহ সাঙুৰি লৈছো, কিন্তু আমি এই দিশত অধিক কাম কৰিব লাগিব বুলি প্ৰধানমন্ত্ৰীয়ে উল্লেখ কৰে৷ ইয়াৰ পাছতে প্ৰধানমন্ত্ৰীয়ে মহাত্মা গান্ধী মিউজিয়াম পৰিদৰ্শন কৰে৷
প্ৰধানমন্ত্ৰীয়ে ঘোষণা কৰিলে পিএম-শ্ৰী যোজনা

আজি শিক্ষক দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰধানমন্ত্ৰী স্কুলছ ফৰ ৰাইজিং ইণ্ডিয়া (PM-SHRI) যোজনাৰ অধীনত দেশজুৰি ১৪,৫০০খন বিদ্যালয়ৰ উন্নয়ন আৰু উন্নীতকৰণৰ কথা ঘোষণা কৰিছে। পি এম-এছ এইচ আৰ আই আঁচনিৰ বিদ্যালয়সমূহত শিক্ষা প্ৰদানৰ এক আধুনিক, পৰিৱৰ্তনশীল আৰু সামগ্ৰিক পদ্ধতি থাকিব। শ্ৰী মোদীয়ে কয় যে তেওঁ নিশ্চিত যে PM-SHRI বিদ্যালয়সমূহে ৰাষ্ট্ৰীয় শিক্ষা নীতিৰ মনোভাৱেৰে সমগ্ৰ ভাৰতৰ লাখ লাখ ছাত্ৰ-ছাত্ৰীক আৰু অধিক উপকৃত কৰিব। প্ৰধানমন্ত্ৰীয়ে টুইট কৰে; "আজি শিক্ষক দিৱসত মই এক নতুন পদক্ষেপ ঘোষণা কৰি আনন্দিত হৈছো। প্ৰধানমন্ত্ৰী স্কুল ফৰ ৰাইজিং ইণ্ডিয়া (PM-SHRI) যোজনাৰ অধীনত সমগ্ৰ ভাৰততে ১৪,৫০০ খন বিদ্যালয়ৰ উন্নয়ন আৰু উন্নীতকৰণ কৰা হ’ব। এইবোৰ আদৰ্শ বিদ্যালয় হৈ পৰিব যিয়ে ৰাষ্ট্ৰীয় শিক্ষা নীতিৰ পূৰ্ণ মনোভাৱক সামৰি ল'ব।" "প্ৰধানমন্ত্ৰী স্কুল ফৰ ৰাইজিং ইণ্ডিয়া(PM-SHRI)বিদ্যালয়সমূহত শিক্ষা প্ৰদানৰ এক আধুনিক, ৰূপান্তৰকাৰী আৰু সামগ্ৰিক পদ্ধতি থাকিব। ইয়াত আৱিষ্কাৰমুখী, শিক্ষণকেন্দ্ৰিক পাঠদান পদ্ধতিৰ ওপৰত গুৰুত্ব দিয়া হ'ব। শেহতীয়া প্ৰযুক্তি, স্মাৰ্ট শ্ৰেণীকোঠা, ক্ৰীড়া আদিকে ধৰি আধুনিক আন্তঃগাঁথনিৰ ওপৰতো গুৰুত্ব দিয়া হ'ব।" "ৰাষ্ট্ৰীয় শিক্ষা নীতিয়ে শেহতীয়া বছৰবোৰত শিক্ষা খণ্ডক ৰূপান্তৰিত কৰিছে। মই নিশ্চিত যে প্ৰধানমন্ত্ৰী স্কুল ফৰ ৰাইজিং ইণ্ডিয়া(PM-SHRI)বিদ্যালয়সমূহেৰাষ্ট্ৰীয় শিক্ষা নীতিৰ মনোভাৱেৰে সমগ্ৰ ভাৰতৰ লাখ লাখ ছাত্ৰ-ছাত্ৰীক অধিক উপকৃত কৰিব।"
গুজৰাটী নৱবৰ্ষত গুজৰাটৰ সকলো লোককে প্ৰধানমন্ত্ৰীৰ শুভেচ্ছ

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটী নৱবৰ্ষ উপলক্ষে গুজৰাটৰ সকলো লোককে শুভেচ্ছা জনাইছে। তেখেতে এই নতুন বছটোৱে যেন সকলোৰে জীৱন পোহৰেৰে ভৰাই তুলি সকলোকে প্ৰগতিৰ পথত আগুৱাই নিয়ে, তাৰে কামনা কৰিছে। লগতে গুজৰাটে সদায়েই সাফল্যৰ নতুন শিখৰত উপনীত হোৱাৰ আশা কৰে। এটি টুইটত প্ৰধানমন্ত্ৰীগৰাকীয়ে কয়; "গুজৰাটৰ সকলো লোককে নতুন বছৰৰ শুভেচ্ছা জনালো…!! আজিৰেপৰা আৰম্ভ হোৱা নতুন বছৰটোৱে যেন আপোনালোকৰ জীৱনক পোহৰাই তুলি প্ৰগতিৰ পথত আগুৱাই নিয়ে তাৰেই কামনা কৰিলো…. নতুন সংকল্প, নতুন প্ৰেৰণা আৰু নতুন লক্ষ্যৰে নৱ বৰ্ষৰ শুভেচ্ছা জনালো। লগতে গুজৰাটে সদায়েই সাফল্যৰ শিখৰত আৰোহণ কৰক, সেই আশা কৰিলো…।"
প্ৰধানমন্ত্ৰীক সাক্ষাৎ ডব্লিউটিঅ’ৰ সঞ্চালক প্ৰধানৰ

বিশ্ব বাণিজ্য সংস্থা(ডব্লিউটিঅ’)ৰ মন্ত্ৰীবৰ্গৰে এক অনানুষ্ঠানিক বৈঠকত মিলিত হোৱাৰ উদ্দেশ্যে নতুন দিল্লী উপস্থিত হোৱা ডব্লিউটিঅ’ সঞ্চালকপ্ৰধান শ্ৰীযুত ৰবাৰ্টো আজিভেডোই আজি প্ৰধানমন্ত্ৰী মোদীক সাক্ষাৎ কৰে। বহুপাক্ষিক ব্যৱসায় পদ্ধতিৰ শক্তিশালীকৰণৰ উপায় বিচৰাৰ দিশত আলোচনা আৰম্ভ কৰাৰ প্ৰচেষ্টা হাতত লোৱাৰ বাবে সঞ্চালকপ্ৰধানগৰাকীয়ে ভাৰত চৰকাৰক ধন্যবাদন জনায়। প্ৰধানমন্ত্ৰীয়ে পুনৰ দোঁহাৰে যে ভাৰত বহুপাক্ষিক ব্যৱসায় পদ্ধতিৰ শক্তিশালী সমৰ্থক। তেওঁ বিশ্ব বাণিজ্য সংস্থাৰ কাম-কাজসমূহ উন্নয়নশীল অৰ্থনীতিৰ ক্ষেত্ৰত অগ্ৰাধিকাৰ প্ৰদানৰ প্ৰতি গুৰুত্ব আৰোপ কৰাটো বিচাৰে। উন্ননশীল অৰ্থনীতিৰ দেশসমূহত মুক্ত বাণিজ্য আৰু বিশ্বায়নৰ সুবিধাবোৰ অধিক পৰিস্ফূট হোৱাকৈ প্ৰধানমন্ত্ৰীয়ে সঞ্চালকপ্ৰধানগৰাকীক বিশ্ব বাণিজ্য সংস্থাৰ জৰিয়তে প্ৰদক্ষেপ হাতত লোৱাৰ আহ্বান জনোৱাৰ লগতে ডব্লিউটিঅ’ৰ মন্ত্ৰীবৰ্গৰে হ’বলগীয়া অনানুষ্ঠানিক বৈঠকৰ সফলতা কামনাৰে শুভেচ্ছা জ্ঞাপন কৰে।
হিন্দুস্তান ভেজেটেবল অইলচ কৰ্পোৰেশ্যন লিমিটেডৰ ভূমি সম্পত্তি আৱাস আৰু নগৰ পৰিক্ৰমা মন্ত্ৰালয়লৈ হস্তান্তৰ কৰাৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মোদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত হিন্দুস্তান ভেজেটেবল অইলচ কৰ্পোৰেশ্যন লিমিটেডৰ ভূমি সম্পত্তি আৱাস আৰু নগৰ পৰিক্ৰমা মন্ত্ৰালয় অথবা ইয়াৰ অনুমোদনপ্ৰাপ্ত সংস্থালৈ হস্তান্তৰ কৰাৰ প্ৰস্তাৱত অনুমোদন জনোৱা হয়। হিন্দুস্তান ভেজেটেবল অইলচ কৰ্পোৰেশ্যন লিমিটেডৰ ভূমি সম্পত্তি হস্তান্তৰ কৰাৰ বাবদ চৰকাৰৰ পৰা লোৱা ঋণ সূদসহ লিখিত কৰা হ’ব। হিন্দুস্তান ভেজেটেবল অইলচ কৰ্পোৰেশ্যন লিমিটেডে পাবলগীয়াখিনিৰ দায়িত্ব চৰকাৰে বহন কৰিব। সাতখন চহৰত হিন্দুস্তান ভেজেটেবল অইলচ কৰ্পোৰেশ্যন লিমিটেডৰ বাবে অনুমোদিত ভূমি বহু বছৰ ধৰি অব্যৱহৃত হৈ আছে আৰু আৱাস আৰু নগৰ পৰিক্ৰমা মন্ত্ৰালয়লৈ ইয়াৰ হস্তান্তৰ হ’লে ৰাজহুৱা স্বাৰ্থত সেই ভূমি ব্যৱহাৰ কৰিব পৰা যাব।
প্ৰধানমন্ত্ৰীয়ে কমনৱেলথ গেমছৰ লন বলত সোণৰ পদক লাভ কৰাৰ বাবে লাভলী চৌবে, পিংকি সিং, নয়নমনি শইকীয়া আৰু ৰূপা ৰাণী তিৰ্কীক প্ৰশংসা কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত অনুষ্ঠিত কমনৱেলথ গেমছৰ লন বলত সোণৰ পদক লাভ কৰাৰ বাবে লাভলী চৌবে, পিংকি সিং, নয়নমনি শইকীয়া আৰু ৰূপা ৰাণী তিৰ্কীক প্ৰশংসা কৰিছে। এক টুইটযোগে প্ৰধানমন্ত্ৰীয়ে কয়; "বাৰ্মিংহামত ঐতিহাসিক জয়! লন বলত সন্মানীয় স্বৰ্ণ পদক ঘৰলৈ অনাৰ বাবে লাভলী চৌবে, পিংকি সিং, নয়নমনি শইকীয়া আৰু ৰূপা ৰাণী তিৰ্কীৰ বাবে ভাৰতবৰ্ষ আজি গৌৰৱান্বিত। দলটোৱে অতি নিপুণতা প্ৰদৰ্শন কৰিছে আৰু তেওঁলোকৰ সফলতাই বহু ভাৰতীয়ক লন বলৰ প্ৰতি আকৰ্ষিত কৰিছে।"
প্ৰধানমন্ত্ৰীয়ে উত্তৰ-পূবত ৰে’ল সংযোগ আৰু আন্তঃগাঁথনি শক্তিশালী কৰাৰপদক্ষেপক প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ ৰাষ্ট্ৰপতি শ্ৰীমতীদ্ৰৌপদী মুৰ্মুৱে আজি গুৱাহাটীৰ পৰা মেন্দিপথাৰ আৰু গুৱাহাটী-শোখুৱীৰ মাজতবিশেষ ৰেলসেৱাৰ ফ্লেগ অফ কৰাক লৈ সন্তুষ্টি প্ৰকাশ কৰে। ভাৰতীয় ৰে’লৱেৰ এক টুইটৰ প্ৰতি সঁহাৰি জনাই প্ৰধানমন্ত্ৰীয়ে এইদৰে টুইট কৰে, “যোৱা ৮ বছৰত উত্তৰ-পূবত যোগাযোগ ব্যৱস্থা উন্নত কৰাৰ বাবে নিৰন্তৰ প্ৰচেষ্টা চলোৱা হৈছে। ই বিশেষকৈ অঞ্চলটোৰ যুৱক-যুৱতীসকলক সহায় কৰিব।”
নিউ ইণ্ডিয়া কনক্লেভত প্রধানমন্ত্রীৰ ভাষণ

নতুন দিল্লীত ৱাই৪ডি নিউ ইণ্ডিয়া কনক্লেভত আজি প্রধানমন্ত্রী শ্রী নৰেন্দ্র মোদীয়ে ভাষণ আগবঢ়ায়। প্রধানমন্ত্রীয়ে কয় যে দেশ আজি পৰিৱৰ্তনৰ মাজেৰে গতি কৰিছে। বিশ্বৰ দ্রুততম বিকাশশীল অর্থনীতি হিচাৰে ভাৰতে বতমান নিজকে প্রতিপন্ন কৰিবলৈ সক্ষম হোৱা বুলি উল্লেখ কৰি প্ৰধামন্ত্ৰীয়ে কয় যে আন্তঃৰাষ্ট্ৰীয় প্রতিবেদন অনুসৰি ভাৰতত দ্রুত হাৰত দৰিদ্ৰ লোকৰ সংখ্যা হ্ৰাস পাইছে। এই ক্ষেত্ৰত তেওঁ লগতে কয় যে চৰকাৰে যেতিয়া সক্রিয় বুলি নিজকে পৰিচয় দিব পাৰিছে, তেতিয়া যুৱ সমাজে কেৱল প্রাপ্ত সুযোগৰ সদব্যৱহাৰ কৰা নাই, তেওঁলোকে নতুনকৈ নিজকে গঢ়ি তুলিছে। প্রধানমন্ত্রীয়ে কয় যে যুৱক-যৱতীসকলকৰ আশা-আকাংক্ষা আৰু ক্ষমতাক লৈ ভাৰতে পৰিৱর্তনমুলক কাৰ্যসূচী হাতত লৈছে। এই প্ৰসংগত তেওঁ কয় যে বিগত চাৰি বছৰত বৰ্তমানলৈকে দেশৰ ৩ কোটি শিশুৰ টিকাকৰণ, ১.৭৫ লাখ কিলোমিটাৰ গ্রাম্য পথ নিৰ্মাণ, প্ৰতিখন গাঁৱত বিদ্যুৎ সংযোগ, ২০১৭ৰ অক্টোবৰৰ পৰা বৰ্তমানলৈকে ৮৫ লাখ পৰিয়ালক বিদ্যুৎ সংযোগ প্ৰদান; ৪.৫৬ কোটি দৰিদ্র লোকক বিনামূলীয়া ৰন্ধন গেছৰ সংযোগ আৰু ১ কোটিৰো অধিক দুখীয়া পৰিয়ালৰ বাবে আৱাসৰ নির্মাণ সম্পূৰ্ণ কৰা হৈছে। প্রধানমন্ত্রীয়ে লগতে কয় যে এই বৃহৎ সংখ্যক কাম সম্ভৱ হোৱাৰ অন্যতম কাৰণ হৈছে ভাৰতৰ জনসংখ্যাৰ ৮০ কোটিয়েই বর্তমান ৩৫ বছৰৰ তলৰ যুৱক-যুৱতী। প্ৰধানমন্ত্ৰী মোদীয়ে অতি নগণ্য পটভুমিৰ পৰা উচ্চ পদত অধিষ্ঠিত হোৱা দেশৰ বহু নেতাৰ বিষয়ে উল্লেখ কৰে। তেওং কয় যে পৰিৱর্তিত পৰিস্থিতি কেৱল ৰাজনীতিৰ মাজত সীমাবদ্ধ নাই। প্রশাসনিক সেৱাৰ উচ্চপদত অধিষ্ঠিত বহু যুবক হয় গাওঁ অথবা সৰু চহৰৰ পৰা আহিছে। তেওঁ কয় যে হিমা দাস আৰু অন্যান্য কম বয়সীয়া ছোৱালীয়ে ক্রীড়া ক্ষেত্রত পদক অৰ্জন কৰিছে, তেওঁলোকেই নিউ ইণ্ডিয়াক প্ৰতিনিধিত্ব কৰিছে। যুৱ ভাৰতে অনুভৱ কৰিছে, “যিকোনো কামেই সম্ভৱ! সকলোবোৰেই আহৰণযোগ্য।” প্ৰধানমন্ত্ৰীয়ে কয়। প্ৰধানমন্ত্ৰী মোদীয়ে কয় যে দেশৰ চাহিদাৰ ওপৰত লক্ষ্য ৰাখি মানুহৰ জীৱনক আৰু অধিক সৰল কৰিব লাগিব। ভাৰতমালা, সাগৰমালা, মুদ্রা, ষ্টেণ্ড আপ ইণ্ডিয়া, আয়ুষ্মান ভাৰতৰ দৰে আঁচনিয়ে কিদৰে সহায় কৰিছে তাৰো ব্যাখ্যা আগবঢ়ায় প্রধানমন্ত্রীয়ে। তেওঁ লগতে কয় যে চৰকাৰে উদ্ভাৱন আৰু গৱেষণায় যথেষ্ট গুৰুত্ব প্ৰদান কৰিছে। প্রধানমন্ত্রীয়ে উল্লেখ কৰে যে ডিজিটেল লেনদেনৰ বিকাশত যুৱক-যুৱতীসকলে যথেষ্ট সহায় কৰিছে। তেওঁ কয় যে যুৱ সম্প্ৰদায়ৰ শক্তি আৰু সাহসে দেশৰ স্বাধীনতা অর্জনত গুৰুত্বপূৰ্ণ ভূমিকা পালন কৰিছিল। নিউ ইণ্ডিয়াৰ ক্ষেত্ৰতো আজিৰ যুৱচামে একেই ভূমিকা পালন কৰিব লাগিব। তেওঁৰ মতে নিউ ইণ্ডিয়া এনে এক স্থান, য’ত মানূহ প্ৰক্ৰিয়াৰ দ্বাৰা প্ৰভাৱিত হোৱাৰ বিপৰীতে প্রক্রিয়াসমূহে প্রগতি চিহ্নিত কৰে।
ফাৰ্মাচিউটিকেল খণ্ডত সহযোগিতা বৃদ্ধিৰ লক্ষ্যৰে ভাৰত আৰু উজবেকিস্তানৰ মাজত বুজাবুজি চুক্তি স্বাক্ষৰ কৰিবলৈ কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ফাৰ্মাচিউটিকেল খণ্ডৰ লগত জড়িত ব্যৱসায়, উদ্যোগ আৰু চিকিৎসা ক্ষেত্ৰত ব্যৱহৃত সামগ্ৰীৰ গৱেষণা আৰু উন্নয়নৰ দিশত সহযোগিতা বৃদ্ধিৰ লক্ষ্যৰে ভাৰত আৰু উজবেকিস্তানৰ মাজত প্ৰস্তাৱিত বুজাবুজি চুক্তি স্বাক্ষৰ কৰিবলৈ অনুমোদন জনোৱা হয়। ১ অক্টোবৰ, ২০১৮ত উজবেকিস্তানৰ ৰাষ্ট্ৰপতিৰ ভাৰত ভ্ৰমণৰ সময়ত এই চুক্তি স্বাক্ষৰ কৰা হ’ব। ভাৰত আৰু উজবেকিস্তানে ঔষধ উদ্যোগৰ অগ্রগতিৰ গুৰুত্বৰ সন্দৰ্ভত বিবেচনা কৰাৰ সমান্তৰালভাৱে ফার্মাচিউটিকেল ক্ষেত্রত বাণিজ্য, উৎপাদন, গৱেষণা আৰু উন্নয়নৰ ক্ষেত্ৰত পাৰস্পৰিক সহযোগিতা গঢ়ি তোলাৰ লক্ষ্যৰে দুয়ো দেশৰ চৰকাৰে দ্বিপাক্ষিক সহযোগিতাৰ এক নিয়মমাফিক ব্যৱস্থা গঢ়ি তোলাৰ প্ৰচেষ্টা হাতত লৈ আহিছে। এই বুজাবুজি চুক্তি স্বাক্ষৰিত হ’লে ঔষধ উৎপাদনৰ সম্ভাৱনীয়তা চিনাক্ত কৰাটো সম্ভৱ হৈ পৰিব। এই বুজাবুজি চুক্তিয়ে দুয়ো দেশৰ মাজত বাণিজ্য, উদ্যোগ আৰু চিকিৎসা ক্ষেত্রত সহযোগিতা বৃদ্ধি কৰিব।
মহাৰাণী দ্বিতীয় এলিজাবেথৰ মৃত্যুৰ পিছত প্ৰধানমন্ত্ৰীয়ে সমবেদনা জ্ঞাপন কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে মহাৰাণী দ্বিতীয় এলিজাবেথৰ মৃত্যুত সমবেদনা জ্ঞাপন কৰিছে। প্ৰধানমন্ত্ৰীয়ে টুইটযোগে কয়; “মহাৰাণী দ্বিতীয় এলিজাবেথক আমাৰ সময়ৰ এগৰাকী শক্তিশালী ব্যক্তি হিচাপে স্মৰণ কৰা হ’ব। তেওঁ তেওঁৰ দেশ আৰু মানুহক অনুপ্ৰেৰণাৰে নেতৃত্ব প্ৰদান কৰিছিল। তেখেতে ৰাজহুৱা জীৱনত মৰ্যাদা আৰু শালীনতাপ্ৰকাশ কৰি আহিছিল। তেখেতৰ মৃত্যুত মৰ্মাহত। এই দুখৰ সময়ত তেখেতৰ পৰিয়াল আৰু ইংলেণ্ডৰজনসাধাৰণৰ প্ৰতি মোৰ সমবেদনা।” “২০১৫ আৰু ২০১৮ চনত মোৰ ইউকে ভ্ৰমণৰ সময়ত মহাৰাণী দ্বিতীয় এলিজাবেথৰ সৈতে মোৰ স্মৰণীয় বৈঠক হৈছিল। মই তেখেতৰ উষ্ম আতিথ্য কেতিয়াও পাহৰিব নোৱাৰিম। এখন সভাৰ সময়ত তেখেতে মোকমহাত্মা গান্ধীয়ে তেওঁৰ বিয়াত উপহাৰ হিচাপে দিয়া ৰুমালদেখুৱাইছিল। মই সদায়ে সেই সময়কণ কঢ়িয়াই ফুৰিম।”
প্ৰধানমন্ত্ৰী শ্ৰী নৰেন্দ্ৰ মোদী আৰু আমেৰিকা যুক্তৰাষ্ট্ৰৰ ৰাষ্ট্ৰপতিৰ শ্ৰীযুত যোছেফ আৰ বাইডেনৰ মাজত ভাৰ্চুৱেল বৈঠক অনুষ্ঠিত

প্ৰধানমন্ত্ৰী শ্ৰী নৰেন্দ্ৰ মোদী আৰু আমেৰিকাৰ ৰাষ্ট্ৰপতি যোছেফ আৰ বাইডেনে আজি এক ভাৰ্চুৱেল বৈঠকত মিলিত হয়। ভাৰত-আমেৰিকা যুক্তৰাষ্ট্ৰৰ ২+২ মন্ত্ৰীৰ আলোচনাৰ বাবে ৱাশ্বিংটন ডিচিত উপস্থিত থকা ৰক্ষা মন্ত্ৰী শ্ৰী ৰাজনাথ সিং আৰু বৈদেশিক পৰিক্ৰমা মন্ত্ৰী ড০ এছ জয়শংকৰেও তেওঁলোকৰ আমেৰিকা যুক্তৰাষ্ট্ৰৰ সমকক্ষ, প্ৰতিৰক্ষা সচিব লয়ড অষ্টিন আৰু বিদেশ সচিব এণ্টনি ব্লিংকেনৰ সৈতে হোৱাইট হাউচত উপস্থিত থাকে। দুয়োগৰাকী নেতাই কেইবাটাও আঞ্চলিক আৰু গোলকীয় বিষয় যেনে ক’ভিড-১৯ মহামাৰী, বিশ্বব্যাপী অৰ্থনৈতিক পুনৰুদ্ধাৰ, জলবায়ু কাৰ্য, দক্ষিণ এছিয়া আৰু ইণ্ডো-প্ৰশান্ত মহাসাগৰীয় অঞ্চলৰ শেহতীয়া উন্নয়ন আৰু ইউক্ৰেইনৰ পৰিস্থিতিৰ ওপৰত ব্যাপক মত বিনিময় কৰে। তেওঁলোকে শেহতীয়া বছৰবোৰত দ্বিপাক্ষিক সম্পৰ্কত হোৱা গুৰুত্বপূৰ্ণ অগ্ৰগতিৰ বুজ লয়। দুয়োগৰাকী নেতাই এইবুলি একমত হয় যে ভাৰত-আমেৰিকা যুক্তৰাষ্ট্ৰৰ ব্যাপক গোলকীয় কৌশলগত অংশীদাৰীত্ব অধিক শক্তিশালী কৰাটো দুয়োখন দেশৰ বাবে যথেষ্ট লাভজনক হ’ব আৰু লগতে বিশ্বশান্তি, সমৃদ্ধি আৰু স্থিৰতাত অৰিহণা যোগাব।
‘ৰূ-পে’ ডেবিট কাৰ্ড’ আৰু ‘ল’-ভেল্যু ভীম-ইউপিআই’-ৰ জৰিয়তে সম্পাদিত লেনদেন(পি২এম) জনপ্ৰিয়কৰণৰ উদ্দেশ্যে ৰূপায়িত কৰিব খোজা এক ‘ইনচেণ্টিভ আঁচনি’লৈ কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটৰ সভাই আজি ‘ৰূ-পে’ ডেবিট কাৰ্ড’ আৰু ‘ল’-ভেল্যু(২,০০০টকা পৰ্যন্ত)ভীম-ইউপিআই’-ৰ জৰিয়তে দেশত সম্পাদিত লেনদেন(‘পাৰ্ছন টু মাৰ্চেণ্ট’-পি২এম) জনপ্ৰিয়কৰণৰ উদ্দেশ্যে ৰূপায়িত কৰিব খোজা এক ‘ইনচেণ্টিভ আঁচনি’লৈ অনুমোদন জনায়। এই আঁচনিৰ অধীনত ‘ৰূ-পে’ ডেবিট কাৰ্ড’ আৰু ‘ল’-ভেল্যু ভীম-ইউপিআই’ ব্যৱস্থাৰে সম্পাদিত লেনদেন(পি২এম)ৰ মূল্যৰ বিপৰীতে শতাংশ হাৰত অংশ প্ৰদান কৰি চৰকাৰে অধিগ্ৰহণ কৰা বেংকসমূহক উত্সাহিত কৰিব। ইয়াৰ বাবে ১এপ্ৰিল,২০২১ৰ পৰা এটা বছৰৰ বাবে ১৩০০কোটি টকাৰ বিত্তীয় পুঁজি আৱণ্টনৰো দিহা কৰা হৈছে। আঁচনিখনে ‘ৰূ-পে’ ডেবিট কাৰ্ড’ আৰু ‘ভীম-ইউপিআই’ৰ জৰিয়তে দেশত ডিজিটেল লোনদেনৰ এক বিশাল প্ৰেক্ষাপট ৰচনা কৰাৰ ক্ষেত্ৰত অধিগ্ৰহণ কৰা বেংকসমূহক সহায় কৰাৰ লগতে সমাজৰ সকলো খণ্ড আৰু শ্ৰেণীৰ লোকৰ উপৰি ‘বেংক-ৰহিত’ আৰু ‘আনুষ্ঠানিক বেংক তথা বিত্তীয় ব্যৱস্থাপনা’ৰ বাহিৰত ৰৈ যোৱা জনসংখ্যাৰ বাবেও ডিজিটেল দেনা ব্যৱস্থাত প্ৰৱেশৰ পথ প্ৰশস্ত কৰিব। পটভূমি: দেশত ডিজিটেল লেনদেনৰ পৰিসৰ বৃদ্ধিৰ বাবে ২০২১-২২বিত্তীয় বৰ্ষৰ বাজেটত চৰকাৰে ঘোষণা কৰা প্ৰস্তাৱক সাৰোগত কৰিয়েই এই আঁচনিখন যুগুতোৱা হৈছে।
প্ৰধানমন্ত্ৰীয়ে কন্যা শিক্ষা প্ৰৱেশ উৎসৱ অভিযানক প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে 'কন্যা শিক্ষা প্ৰৱেশ উৎসৱ অভিযান'ক "এক দৃষ্টান্তমূলক প্ৰচেষ্টা" বুলি অভিহিত কৰে, যিয়ে অধিক সংখ্যক কন্যাৰ শিক্ষাৰ আনন্দ নিশ্চিত কৰিব। তেওঁ এই আন্দোলনক সফল কৰিবলৈ প্ৰচেষ্টা চলাবলৈও আহ্বান জনায়। প্ৰতিগৰাকী কন্যা শিশুৱে শিক্ষা আৰু দক্ষতা লাভ কৰাটো নিশ্চিত কৰাৰ বাবে এই অভিযানটো এটা অভিযান। কেন্দ্ৰীয় মহিলা আৰু শিশু বিকাশ মন্ত্ৰী শ্ৰীমতী স্মৃতি জুবিন ইৰাণীৰ টুইটৰ উত্তৰ দি প্ৰধানমন্ত্ৰীয়ে এক টুইটযোগে কয়: "এক অনুকৰণীয় প্ৰচেষ্টা যিয়ে নিশ্চিত কৰিব যে অধিক ছোৱালীয়ে শিক্ষা গ্ৰহণ কৰাটো উপভোগ কৰিব! আহক আমি সকলোৱে এখন ৰাষ্ট্ৰ হিচাপে একত্ৰিত হওঁ আৰু এই আন্দোলনক সফল কৰোঁ আহক। "
অনজাৰত এলএনজি টাৰ্মিনেল আৰ পাইপলাইন প্ৰকল্প উদ্বোধন কৰিলে প্ৰধানমন্ত্ৰীয়ে

প্রধানমন্ত্রী শ্রী নৰেন্দ্র মোদীয়ে আজি গুজৰাটৰ অনজাৰত মুন্দ্রা এনএনজি টার্মিনেল, অনজাৰ-মুন্দ্রা পাইপ লাইন প্রকল্প আৰু পালানপুৰ-পালি-বাৰ্মেৰ পাইপলাইন প্রকল্পৰ উদ্বোধন কৰে। প্রধানমন্ত্রীয়ে কয় যে তেওঁ কচ্ছৰবাসীৰ পৰা যি মৰম-স্নেহ পাইছে, তাৰ তুলনা নাই। কচ্ছ অঞ্চলত বিগত ২০ বছৰত হোৱা উন্নয়নমূলক কামৰ প্ৰশংসা কৰে প্ৰধানমন্ত্ৰীয়ে। তেওঁ কয় যে আজিৰ কাৰ্যসূচীৰ ভিতৰত তৰলীকৃত গেছ টার্মিনেলৰ শুভাৰম্ভণি উল্লেখযোগ্য। “একেলগে তিনিটা এই ধৰণৰ টার্মিনেল উদ্বোধন কৰিবলৈ পাই মই নিজকে সৌভাগ্যবান বুলি গণ্য কৰিছো।” প্ৰধানমন্ত্ৰীয়ে মোদীয়ে কয় যে গুজৰাটত যেতিয়া প্রথম টার্মিনেল গঢ়ি উঠিছিল, ৰাজ্যখনৰ লোকসকল আচৰিত হৈছিল। তেওঁ লগতে কয় যে বৰ্তমান ৰাজ্যখনত এলএনজিৰ চতুর্থটো টার্মিনেল নিৰ্মাণৰ যো-জা চলি আছে। গুজৰাট ভাৰতৰ এলএনজি হাব হোৱাৰ দিশে গতি কৰিছে বুলি সদৰি কৰি প্রধানমন্ত্রীয়ে কয় যে এই প্ৰচেষ্টাই প্রতিগৰাকী গুজৰাটবাসীক গর্বিত কৰিব। যি কোনো দেশৰ সর্বাংগীন উন্নয়নৰ বাবে এক শক্তিশালী বিদ্যুৎ ক্ষেত্রৰ প্রয়োজনীয়তাৰ কথা উল্লেখ কৰি প্রধানমন্ত্রীয়ে কয় যে “আমি যদি দুখীয়া লোকসকলৰ বাবে বিদ্যুতৰ ব্যৱস্থা কৰিব নোৱাৰো, তেতিয়া হ’লে আমি দৰিদ্রতাও দূৰীকৰণ কৰিব নোৱাৰো।” প্রধানমন্ত্রীয়ে কয় যে সাধাৰণ জনতাৰ আশা-আকাংক্ষা ক্রমশঃ বৃদ্ধি পাইছে আৰু তেওঁলোকে সাধাৰণ চিৰাচৰিত আন্তঃগাঁথনিৰ সমান্তৰালভাৱে আই-ৱেইজ, গেছ গ্রিড, ৱাটাৰ গ্রিড আৰু অপটিকেল ফাইবাৰ নেটৱর্কৰ দৰে ব্যৱস্থা বিচাৰে। পর্যটন ক্ষেত্রত বিপুল সম্ভাৱনাৰ প্ৰসংগ উল্লেখ কৰি প্রধানমন্ত্রীয়ে কয় যে সমগ্র বিশ্বই ভাৰতলৈ অহাৰ বাবে আগ্রহী। কচ্ছতো মই দেখিছো যে শ্বেতশুভ্র কচ্ছৰ ৰণে কিদৰে সমগ্র বিশ্বৰ দৃষ্টি আকর্ষণ কৰিছে। অসামৰিক বিমান পৰিবহন ক্ষেত্রক আৰু সুলভ কৰি তোলাৰ লগতে যোগাযোগ ব্যৱস্থাৰ উন্নতিত কেন্দ্রীয় চৰকাৰে যিসমূহ পদক্ষেপ গ্ৰহণ কৰিছে, সেই সন্দৰ্ভতো প্রধানমন্ত্রীয়ে উল্লেখ কৰে। প্ৰধানমন্ত্ৰীয়ে সকলো গাঁৱত বিদ্যুৎ সংযোগ সুনিশ্চিত কৰিবলৈ গ্ৰহণ কৰা প্রচেষ্টাসমূহৰ কথা উল্লেখ কৰি কয় যে দেশৰ প্রতিটো পৰিয়ালত বিদ্যুৎ সংযোগ দিয়াৰ লক্ষ্যৰে কাম কৰি থকা হৈছে। প্ৰধানমন্ত্ৰী মোদীয়ে লগতে কয়, “দেশৰ সাধাৰণ জনতাৰ জীৱনযাত্রাত আমি গুণগতমানৰ পৰিৱর্তন আনিব বিচাৰো”।
প্ৰধানমন্ত্ৰীয়ে দাদা চাহেব ফাল্কে পুৰস্কাৰেৰে সন্মানিত হোৱাত আশা পাৰেখ জীক অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে দাদা চাহেব ফাল্কে পুৰস্কাৰেৰে সন্মানিত হোৱাত আশা পাৰেখ জীক অভিনন্দন জনাইছে। ৰাষ্ট্ৰপতি শ্ৰীমতী দ্ৰৌপদী মুৰ্মূৰ এটা টুইটৰ উত্তৰত, প্ৰধানমন্ত্ৰীয়ে টুইট কৰিছে: "আশা পাৰেখ জী এগৰাকী উৎকৃষ্ট ফিল্ম কলাকাৰ। নিজৰ দীঘলীয়া কেৰিয়াৰত তেওঁ দেখুৱাইছে যে বহুমুখী প্ৰতিভা কি। মই তেওঁক দাদা চাহেব ফাল্কে পুৰস্কাৰেৰে সন্মানিত কৰাত অভিনন্দন জনাইছো।"
নৱবৰ্ষ উপলক্ষে দেশবাসীলৈ প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন বছৰ উপলক্ষে দেশবাসীলৈ শুভেচ্ছা জ্ঞাপন কৰিছে৷ ‘‘২০১৯ বৰ্ষটো সকলোৰে বাবে আনন্দদায়ক হওক! সকলোৱে সুখী আৰু স্বাস্থ্যৱান হওক৷ ২০১৯ বৰ্ষত সকলোৰে মনৰ ইচ্ছা পূৰণ হোৱাৰ বাবে মই প্ৰাৰ্থনা জনাইছোঁ’’, প্ৰধানমন্ত্ৰীয়ে এইদৰে কয়৷
অনুপম খেৰ জীক তেওঁৰ মাতৃৰ আশীৰ্বাদৰ বাবে ধন্যবাদ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী অনুপম খেৰৰ মাতৃ আৰু দেশবাসীক আশীৰ্বাদ প্ৰদানৰ বাবে ধন্যবাদ জ্ঞাপন কৰিছে৷ আজি শ্ৰী খেৰে শ্ৰী মোদীক সাক্ষাৎ কৰে আৰু প্ৰধানমন্ত্ৰীগৰাকীলৈ তেওঁৰ মাতৃয়ে দিয়া ৰুদ্ৰাক্ষ মালা আগবঢ়াই দিয়ে। প্ৰধানমন্ত্ৰীগৰাকীয়ে এইবুলি টুইট কৰেঃ "@her ক অশেষ ধন্যবাদ জনাইছো। সন্মানীয় মাতৃগৰাকী আৰু দেশবাসীৰ এই আশীৰ্বাদে ভাৰত মাতাৰ সেৱা কৰি যাবলৈ মোক অনুপ্ৰাণিত কৰিছে।"